Source: http://www.x-shot.sk/stanovy-klubu/
Timestamp: 2019-03-19 09:41:36+00:00

Document:
Športový strelecký klub X-Shot, ďalej len ŠSK, je neziskovým občianskym združením priaznivcov praktickej streľby, bez rozdielu národnosti, rasy, pohlavia, politickej príslušnosti a náboženského vyznania, založeným a vykonávajúcim činnosť na základe príslušných ustanovení zákona č. 83/ 1990 Zb. o združovaní občanov v znení neskorších predpisov.
Združenie je zároveň streleckou organizáciou v zmysle ust. §17 a §28a zákona č. 190/2003 Z. z. o strelných zbraniach a strelive v znení neskorších predpisov a športovou organizáciou v zmysle ust. §8 zákona č. 440/2015 Z. z. o športe.
ŠSK vykonáva svoju činnosť na základe svojich programových dokumentov, predovšetkým v záujmovej sfére športovej streľby z krátkej guľovej, dlhej guľovej a brokovej zbrane v teoretickej a praktickej príprave streľby; organizovaní streleckých súťaží na miestnej, okresnej, celoslovenskej a medzinárodnej úrovni podľa pravidiel platných na území Slovenskej republiky a medzinárodných pravidiel na strelniciach a kondičných streleckých tréningových aktivít.
ŠSK najmä usporadúva, organizuje a vykonáva tréningové aktivity a športové strelecké súťaže podľa pravidiel športovej streľby pre národné a medzinárodné športové strelecké disciplíny, a to zamerané na športovú streľbu zo samonabíjacích, opakovacích, jednovýstrelových a viacvýstrelových krátkych a dlhých guľových a brokových palných zbraní civilného, športového alebo pôvodne vojenského charakteru vrátane:
samonabíjacích zbraní, ktoré boli upravené zo samočinnej zbrane,
krátkych samonabíjacích zbraní a krátkych opakovacích zbraní na strelivo so stredovým zápalom, ktoré umožňujú vystrelenie viac ako 21 nábojov bez dobíjania, ak je ich súčasťou zásobovacie zariadenie alebo je do nich vložené zásobovacie zariadenie s kapacitou väčšou ako 20 nábojov,
dlhých samonabíjacích zbraní a dlhých opakovacích zbraní na strelivo so stredovým zápalom, ktoré umožňujú vystrelenie viac ako 11 nábojov bez dobíjania, ak je ich súčasťou zásobovacie zariadenie alebo je do nich vložené zásobovacie zariadenie s kapacitou väčšou ako 10 nábojov,
dlhých samonabíjacích zbraní, ktoré možno bez straty funkčnosti skrátiť na dĺžku menšiu ako 600 mm prostredníctvom sklopnej pažby, teleskopickej pažby alebo inej pažby, ktorú možno odstrániť bez použitia technických prostriedkov,
ako aj zbraní perkusných, kresadlových, tlejákových a historických, vrátane nácviku statickej aj dynamickej športovej streľby z uvedených zbraní, a to všetko podľa pravidiel, nie však výlučne, ISSF, IDPA, IPSC, LOS-SK, LOS, SASS, CAS a USPSA v kategóriách pistol, pistol caliber carbine a rifle.
Cieľmi činnosti je výkon aktivít predovšetkým v týchto oblastiach:
medziregionálna spolupráca so subjektami zameranými na športovú streľbu z krátkej guľovej, dlhej guľovej a brokovej zbrane
medziregionálna spolupráca a organizovanie kondičných streleckých tréningových aktivít a streleckých súťaží v praktickej streľbe
zabezpečenie kurzov a výcviku zaobchádzania so zbraňou
Členom ŠSK sa stáva žiadateľ, ktorý je morálne spôsobilý, bezúhonný, plne spôsobilý na právne úkony, súhlasí s týmito stanovami, jeho členstvo schválil výbor ŠSK na svojom zasadnutí a zaplatil členský príspevok v plnej výške.
vylúčením, ak člen opätovne a napriek výstrahe porušuje členské povinnosti, je dlhodobo nečinný, alebo z iných dôležitých dôvodov. O vylúčení rozhoduje príslušný orgán určený v stanovách. Proti rozhodnutiu o vylúčení má právo podať člen odvolanie na najvyšší orgán ŠSK
nezaplatením členského príspevku, pričom v takom prípade členstvo zaniká k tridsiatemu dňu odo dňa splatnosti členského
čestné členstvo zaniká po zrušení čestného členstva valným zhromaždením na návrh výboru ŠSK
Povinnosti členov ŠSK sú:
Členský príspevok:
sa stanovuje na 30 € (tridsať eur) na 1 kalendárny rok.
Najvyšším orgánom ŠSK je Valné zhromaždenie. Ďalšími orgánmi sú výbor ŠSK a Mimoriadne valné zhromaždenie. Všetky orgány rozhodujú uznesením. Uznesenie je právoplatné po schválení 2/3 väčšinou prítomných členov. Orgány sú uznášania schopné, ak je na ich zasadnutí prítomná najmenej 2/3 väčšina ich členov. Ak sa na riadne zvolané zasadnutie orgánu nedostaví potrebná 2/3 väčšina jeho členov ani po uplynutí jednej polhodiny od stanoveného začiatku riadne zvolaného zasadnutia, orgán sa na zvolanom zasadnutí považuje za uznášania schopný bez ohľadu na počet prítomných členov, pričom potrebná väčšina sa počíta z počtu prítomných členov orgánu.
zvoláva predseda ŠSK alebo Podpredseda ŠSK raz ročne
Predseda ŠSK je štatutárnym orgánom. Je volený 2/3 väčšinou prítomných členov na valnom zhromaždení, na dobu 5 rokov. Za ŠSK koná samostatne. Zvoláva a riadi všetky zasadnutia valného zhromaždenia ŠSK. V neprítomnosti zastupuje podpredseda alebo osoba poverená predsedom ŠSK.
Podpredseda ŠSK je štatutárnym orgánom. Je volený 2/3 väčšinou prítomných členov na valnom zhromaždení, na dobu 5 rokov. Za ŠSK koná samostatne. Podpredseda je zástupcom ŠSK, ktorý za svoju činnosť zodpovedá valnému zhromaždeniu. Podpredseda zastupuje predsedu vo všetkých konaniach, v prípade potreby zvoláva a vedie zasadnutie valného zhromaždenia.
Predseda a podpredseda zodpovedajú za plnenie povinností, ktoré ŠSK ukladajú ustanovenia zákona č. 190/2003 Z. z. o strelných zbraniach a strelive v znení neskorších predpisov a zákona č. 440/2015 Z. z. o športe v znení neskorších predpisov, a to najmä za splnenie a dodržiavanie registračných a ďalších povinností športovej organizácie podľa §8 zákona č. 440/2015 Z. z. o športe, splnenie ohlasovacej povinnosti podľa §28a zákona č. 190/2003 Z. z. o strelných zbraniach a strelive a vydávanie potvrdení podľa §17 zákona č. 190/2003 Z. z. o strelných zbraniach a strelive.
Tajomník ŠSK je zodpovedný za vedenie agendy členskej základne. Je volený 2/3 väčšinou prítomných členov na valnom zhromaždení, na dobu 5 rokov. Tajomník je zástupcom ŠSK, ktorý za svoju činnosť zodpovedá valnému zhromaždeniu. Tajomník zastupuje predsedu a podpredsedu vo všetkých konaniach, v prípade potreby vedie zasadnutie valného zhromaždenia.
Mimoriadne valné zhromaždenie ŠSK zvoláva Predseda ŠSK alebo Podpredseda ŠSK na návrh výboru, alebo na návrh 2/3 členskej základne formou podpísanej petície, ktorá je doručená predsedovi ŠSK, podpredsedovi ŠSK alebo tajomníkovi ŠSK, ktorý zabezpečí zasadnutie mimoriadne valné zhromaždenie s požadovaným obsahom.
Mimoriadne valné zhromaždenie je možne zvolať najviac jedenkrát za šesť mesiacov.
Zánik ŠSK
ŠSK zaniká odsúhlasením na Mimoriadnom valnom zhromaždení zvolanom 2/3 členskej základne. So zánikom ŠSK musí na Mimoriadnom valnom zhromaždení prejaviť súhlas najmenej 2/3 väčšina prítomných členov.
Majetkové vysporiadanie vykoná likvidátor zvolený Mimoriadnym valným zhromaždením. Likvidačný zostatok sa rozdelí medzi členov klubu pomerne podľa dĺžky členstva.
Ak nie sú záležitosti upravené v stanovách alebo iných vnútorných dokumentoch, pri ich riešení sa postupuje podľa platných právnych predpisov. Toto znenie stanov v plnom rozsahu ruší a nahrádza doterajšie znenie stanov ŠSK.
V Kolárove dňa 17.2.2019
22.02.2019 Nové znenie stanov

References: §17
 §28
 §8
 §8
 §28
 §17